Document ID: 32007R0301

RÅDETS FORORDNING (EF) Nr. 301/2007
af 19. marts 2007
om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
I den kombinerede nomenklatur, som findes i bilag I til Rådets forordning (EØF) nr. 2658/87 (1), er de relevante KN-koder for monitorer 8528 51 00, 8528 59 10 og 8528 59 90.
(2)
Tolden blev i henhold til den fælles toldtarif for monitorer, der anvender LCD-teknik (flydende krystal), har en skærmdiagonal på 48,5 cm eller mindre og skærmformat 4:3 eller 5:4 og kan tariferes under KN-kode 8528 21 90, autonomt og for en begrænset periode helt suspenderet ved Rådets forordning (EF) nr. 493/2005 af 16. marts 2005 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif (2).
(3)
Den pågældende suspensionsforanstaltning udløb den 31. december 2006.
(4)
For at gavne forbrugerne, sikre en rationel produktionsudvidelse og en stigning i forbruget i Fællesskabet og fremme samhandelen mellem medlemsstaterne og tredjelande er det i Fællesskabets interesse autonomt at forlænge den gældende toldsuspension for visse typer af monitorer, der kan tariferes under KN-kode 8528 59 90 i yderligere to år fra den 1. januar 2007.
(5)
Som følge af tiltrædelsen af Toldsamarbejdsrådets henstilling af 26. juni 2004 om ændringer til nomenklaturen, der er knyttet som bilag til den internationale konvention om det harmoniserede varebeskrivelses- og varenomenklatursystem, og efter tilpasning af den kombinerede nomenklatur til det harmoniserede system 2007 skal varer, der kan tariferes under KN-kode 8528 21 90, tariferes under KN-kode 8528 59 90 i den kombinerede nomenklatur fra den 1. januar 2007.
(6)
Forordning (EØF) nr. 2658/87 bør derfor ændres i overensstemmelse hermed.
(7)
Da den suspension, der indføres ved nærværende forordning, er en videreførelse af den suspension, der blev indført ved forordning (EF) nr. 493/2005 og udløb den 31. december 2006, og da det er i Fællesskabets interesse at opretholde toldbehandlingen af monitorer, der er omfattet af denne suspension, bør denne forordning træde i kraft straks og anvendes fra den 1. januar 2007 -
UDSTEDT FØLGENDE FORORDNING:
Artikel 1
I II. del, toldtariffen, afsnit XVI, kapitel 85, i bilag I til forordning (EØF) nr. 2658/87 erstattes teksten i kolonne 3 ud for KN-kode 8528 59 90 med følgende:
»14 (3)
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. marts 2007.

Labels: 12
3